Valentinas Sventickas

**Eimutis Valentinas Sventickas** (g. 1948 m. rugpjūčio 17 d. Delnicoje, Lazdijų apskritis) – Lietuvos literatūros kritikas, eseistas.

## Biografija
1951 m. spalio mėn. su tėvais buvo ištremtas į Rusijos Tomsko sritį, 1957 m. grįžo į Lietuvą. Mokėsi Šeštokų vidurinėje mokykloje. 1967–1972 m. Vilniaus universiteto Filologijos fakultete studijavo lietuvių kalbą ir literatūrą.

1974–1979 m. savaitraščio „Literatūra ir menas“ Literatūros kritikos skyriaus vedėjas. 1979–1983 m. „Vagos“ leidyklos vyriausiojo redaktoriaus pavaduotojas. 1984–1986 m. „Vyturio“ leidyklos vyr. redaktorius. 1986 m. išrinktas LSSR rašytojų sąjungos valdybos sekretoriumi, 1994–2002 m. Lietuvos rašytojų sąjungos pirmininkas. 1991–2015 m. Lietuvos rašytojų sąjungos leidyklos vyr. redaktorius.

Dalyvavo steigiant „Vyturio“ leidyklą, nuo Maskvos nepriklausomą Lietuvos autorių teisių gynimo asociaciją, reorganizuojant LTSR rašytojų sąjungą į nepriklausomą organizaciją (1989), 8 m. buvo Poezijos pavasario – tarptautinio poetų festivalio – organizatorius.

Buvo įvairių visuomeninių kultūros organizacijų valdybų ir tarybų narys bei pirmininkas, šiuo metu – žurnalo „Metai“ redakcijos kolegijos narys.

Nuo 1978 m. Lietuvos rašytojų sąjungos narys.

Spaudoje daugiausia rašo apie šiuolaikinę lietuvių poeziją, reiškiasi kaip eseistas.

## Bibliografija

### Autorinės knygos


* Eilėraščio keliais: literatūros kritikos straipsniai. – Vilnius: Vaga, 1978. – 165 p. 
* Alfonso Maldonio lyrika: monografija. – Vilnius: Vaga, 1982. – 255 p. 
* Paskui pėsčią paukštį: monografija apie Algimantą Baltakį. – Vilnius: Vaga, 1988. – 330 p.: iliustr. – ISBN 5-415-00012-7
* Keturi portretai: monografinės studijos. – Vilnius: Vaga, 1991. – 201 p. – ISBN 5-415-00858-6
* Laisvė kurti ir laisvė turėti: esė, užrašai, literatūros kritika. – Vilnius: Mūsų knyga, 1998. – 268 p. – ISBN 9986-617-08-1
* Šitas Aidas, šitas Marčėnas: monografinė studija. – Vilnius: LRS leidykla, 2008. – 195 p.: iliustr. – ISBN 978-9986-39-539-3
* Autorių teisių bumerangai: publicistika. – Vilnius: Logotipas, 2008. – 118 p. – ISBN 978-9955-422-47-1
* 2009 kritiko pastraipos: 50 recenzijų ir saujelė gurinių. – Vilnius: Žuvėdra, 2009. – 309 p. – ISBN 978-9955-669-49-4
* Apie Justiną Marcinkevičių: literatūros kritika. – Vilnius: LRS leidykla, 2011. – 246 p.: iliustr. – ISBN 978-9986-39-681-9
* Guriniai: literatūros kritiko užrašai. – Vilnius: Gimtasis žodis, 2013. – 270 p.: iliustr. – ISBN 978-9955-16-491-3
* Dar gurinių: užrašai ir esė. - Vilnius: LRS leidykla, 2018. - 398 p., iliustr. - ISBN 978-609-480-025-2
* Ką žino upė: Dar apie Justiną Marcinkevičių: straipsniai ir užrašai. - Vilnius: Santara, 2020, iliustr. - ISBN 978-9986-868-65-1
* Dalios Grinkevičiūtės dalia: monografija. – Vilnius: LRS leidykla, 2023. – 159 p., iliustr. – ISBN 978-609-480-346-8
* Ir dar: užrašai, fragmentai, esė. – Vilnius: Homo liber, 2023. – 247 p. – ISBN 978-609-446-289-4.


### Sudarytos knygos
 
* Skaitykime kartu: eilėraščių interpretacijų rinkinys. – Vilnius: Vaga, 1987. – 222 p.: iliustr.
* Prie didelio kelio / Salomėja Nėris, sud. Viktorija Daujotytė, Valentinas Sventickas. – Vilnius, 1994. – 96 p. – ISBN 9986-413-12-5
* Nereikia laurų man: rinktinė / Stasys Laucius. – Vilnius: ROTAS, 1997. – 382 p.: portr. – ISBN 9986-661-01-3
* Lietuvos rašytojų sąjunga: žinynas / Valentinas Sventickas, Jonas Liniauskas, Nijolė Vėgėlienė. – Vilnius: LRS leidykla, 2002. – 74 p. – ISBN 9986-39-256-X
* Keturiolika lietuvių poetų / Vierzehn litauishe poeten: antologija liet. ir vok. k. – Vilnius : Athena – Vaga, 2002. – 152p. – ISBN 5-415-01653-8
* Nereikalingas žmogus. Akcentai / Eduardas Mieželaitis. – Vilnius: LRS leidykla, 2003. – 151 p.: iliustr. – ISBN 9986-39-312-4
* Pavasarinė: „Poezijos pavasario“ laureatų kūryba, 1965–2003. – Vilnius: LRS leidykla, 2004. – 216 p.: iliustr. – ISBN 9986-39-337-X
* Praeinančiam pasaulyje praeisiu / Vytautas Mačernis. – Vilnius: LRS leidykla, 2006. – 282 p.: portr. – ISBN 9986-39-437-6
*Šviesa pro lapus: rinktiniai eilėraščiai / Alfonsas Maldonis. – Vilnius: LRS leidykla, 2009. – 494 p.: iliustr. – ISBN 978-9986-39-581-2
* LATGA-A: po dvidešimties metų. – Vilnius: Lietuvos rašytojų sąjungos leidykla, 2010. – 106 p.: iliustr. – ISBN 978-9986-39-628-4
* Dienoraščiai ir datos / Justinas Marcinkevičius. – Vilnius: LRS leidykla, 2011. – 470 p.: iliustr. – ISBN 978-9986-39-686-4
* Graži tu mano: lyrika, poema / Maironis. – Vilnius: LRS leidykla, 2012. – 413 p.: portr. – ISBN 978-9986-39-721-2
* Ranka parašyta: eilėraščiai / Justinas Marcinkevičius. – Vilnius: LRS leidykla, 2012. – 190 p.: portr. – ISBN 978-9986-39-704-5
* Iš natūros: eilėraščiai / Justinas Marcinkevičius. – Vilnius: LRS leidykla, 2013. – 130 p.: iliustr. – ISBN 978-9986-39-780-9
* Nenoriu nieko neveikti: poezija ir rankraščiai / Marcelijus Martinaitis. – Vilnius, 2014. – 215 p.: iliustr. – ISBN 978-9986-39-790-8
* Baltas liūdesio balandis: esė, pokalbiai, pokštai / Romualdas Granauskas. – Vilnius : LRS leidykla, 2015. – 368 p. : iliustr. – ISBN 978-9986-39-857-8
* Mūsų mama: vaikų prisiminimai, mamos užrašai, fotografijos. – Vilnius, 2019
* Iki sąjūdžio ir po jo: publicistika / Marcelijus Martinaitis. – Vilnius: LRS leidykla, 2020. – 512 p. – ISBN 978-609-480-184-6
* Laiškai iš Mardasavo: Leonardas Gutauskas, Povilas Ričardas Vaitiekūnas, Valentinas Sventickas: eilėraščiai, piešiniai, esė. – Vilnius: Slinktys, 2023. – 115 p., iliustr. – ISBN 978-609-8286-42-7
* Amžiaus pabaiga: eilėraščiai, poemos, esė / Justinas Marcinkevičius. – Vilnius: LRS leidykla, 2018. – 547 p. – ISBN 978-9986-39-991-1. II leidimas 2023. – 549 p. – ISBN 978-609-480-392-5.


## Įvertinimas

* 1983 m. LSSR valstybinė premija, už monografiją „Alfonso Maldonio lyrika“
* 1996 m. Literatūrinė „Varpų“ premija 
* 1998 m. DLK Gedimino 5 laipsnio ordinas 
* 2002 m. Vyriausybės kultūros ir meno premija 
* 2013 m. Gabrielės Petkevičaitės-Bitės atminimo medalis "Tarnaukite Lietuvai
* 2014 m. Gabrielės Petkevičaitės-Bitės premija
* 2014 m. Lietuvos nacionalinė kultūros ir meno premija
* 2015 m. Lazdijų rajono Garbės pilietis
* 2019 m. Lietuvos mokslų akademijos Justino Marcinkevičiaus premija
* 2025 m. Lietuvos meno kūrėjų asociacijos premija

## Šaltiniai